

 **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2014 M. LAPKRIČIO 20 D. SPRENDIMO NR. T-202 „DĖL PANEVĖŽIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDARYMO IR JOS NUOSTATŲ PATVIRTINIMO“ PAKEITIMO**

2017 m. vasario 23 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

Pakeisti Panevėžio rajono savivaldybės tarybos 2014 m. lapkričio 20 d. sprendimo
Nr. T-202 „Dėl Panevėžio rajono savivaldybės nevyriausybinių organizacijų tarybos sudarymo ir jos nuostatų patvirtinimo“ 1 punktą ir jį išdėstyti taip:

„1. Sudaryti šios sudėties Panevėžio rajono savivaldybės nevyriausybinių organizacijų tarybą:

1.1. Kazimieras Binkis – Panevėžio rajono bendruomenių sąjungos pirmininkas;

1.2. Sandra Budreikienė – Panevėžio rajono savivaldybės administracijos jaunimo reikalų koordinatorė (vyriausioji specialistė);

1.3. Vilma Juodagalvytė-Baranovskaja – asociacijos Panevėžio rajono Vietos Veiklos Grupės pirmininkė;

1.4. Rimantas Pranys – Panevėžio rajono savivaldybės tarybos narys;

1.5. Aldona Pranciška Paškevičienė – Panevėžio rajono savivaldybės administracijos Socialinės paramos skyriaus vedėja;

1.6. Modesta Petrauskaitė – Panevėžio rajono jaunimo organizacijų tarybos „Apskritasis stalas“ pirmininkė.“

**PANEVĖŽIO RAJONO SAVIVALDYBĖS ADMINISTRACIJOS**

**JURIDINIS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2014 M. LAPKRIČIO 20 D. SPRENDIMO NR. T-202 „DĖL PANEVĖŽIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDARYMO IR JOS NUOSTATŲ PATVIRTINIMO“ PAKEITIMO“ PROJEKTO**

2017-02-10

Panevėžys

 **Projekto rengimą paskatinusios priežastys:** Baigėsi Panevėžio rajono savivaldybės nevyriausybinių organizacijų tarybos, sudarytos 2014 m. lapkričio 20 d. sprendimu Nr. T-202, kadencija.

 **Projekto esmė ir tikslai:** Tvirtinama naujos sudėties Panevėžio rajono savivaldybės nevyriausybinių organizacijų taryba. Pagal Lietuvos Respublikos nevyriausybinių organizacijų plėtros įstatymo 6 straipsnio 5 dalį savivaldybės nevyriausybinių organizacijų taryba sudaroma laikantis šio principo: ne daugiau kaip ½ šios tarybos narių – savivaldybės institucijų ir įstaigų atstovai ir ne mažiau kaip ½ tarybos narių – nevyriausybinių organizacijų, veikiančių savivaldybės teritorijoje, atstovai. Atsižvelgiant į šias įstatymo nuostatas, siūloma sudaryti naujos sudėties Panevėžio rajono savivaldybės nevyriausybinių organizacijų tarybą.

 **Kokių pozityvių rezultatų laukiama:** Panevėžio rajono savivaldybės nevyriausybinių organizacijų taryba atitiks įstatymo reikalavimus.

 **Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta**: Neigiamų pasekmių nenumatoma.

 **Kokius galiojančius teisės aktus būtina pakeisti ar panaikinti, priėmus teikiamą projektą:** Nereikės.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**: Nėra.

Sprendimo projektui nereikalingas antikorupcinis vertinimas.

Vyr. specialistė Daiva Čiplienė